{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izmjenama i dopuni Pravilnika o povlastici za obavljanje gospodarskog ribolova na moru i registru povlastica "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Obrtnička komora PGŽ","PRAVILNIK","Primjedba na prijedlog izmjene Pravilnika o povlastici (NN 116/17 članak 10. st. 4)\n\nTražimo da izmjena članka 10. st. 4 glasi:\nU stavku 4. briše se točka na kraju rečenice i dodaju se riječi „osim prava na upis neaktivnih ribolovnih alata koji ne spadaju pod planove upravljanja a za koje je prijenos prava upisa dozvoljen do 1. rujna 2018. godine.“\nObrazloženje: Tražimo iste kriterije za sve ribolovne alate koji trenutno nemaju dodatnu regulaciju kao što su primjerice planovi upravljanja. Postoji velika potreba i kod ostalih aktivnih ribara da kupe pojedini ribolovni alat. Ako se našao način da se odobri kupnju neaktivnog rampona koji ima strožu regulaciju od pasivnih alata onda sigurno u ovom trenutku postoje elementi da se isto to dozvoli i za sve ostale neaktivne pasivne alate. Naš prijedlog  izmjene uključuje rampon i sve pasivne alate.\nKoordinacija ribara malih alata HOK-a"]
[2,"WWF Adria","PRAVILNIK,\nČlanak 1.","Poštovani,\nPredložene izmjene Pravilnika povećavaju ribolovni napor korištenjem ribolovnog alata tipa dredža na dva načina:\n1) Kroz ostvarivanje mogućnosti korištenje veće snage pojedinog plovila nakon prijenosa prava korištenja ove povlastice;\n2) Mogućnost povećanja ukupnog broja aktivnih povlastica za drežđu za ona plovila koja se trenutno ne koriste ovim alatom do 1. rujna 2018. godine.\n\nNa ovaj način omogućuje se da dredža, koja je krajnje neselektivan ribolovni alat počne ostvarivati još veći utjecaj na već devastirane bentičke ekosustave Jadrana. Ova mjera nije u skladu sa odredbama Uredbe EU 1967/2006, Stavkom 14 \n\" Fishing gear that is too harmful to the marine environment or leads to the depletion of certain stocks should be prohibited or more strictly regulated\" odnosno, Člankom 19 iste uredbe koji propisuje da država članica može donositi vlastite planove upravljanja te da bi isti trebali još dodatno doprinositi selektivnosti ribolovnih alata, smanjenju prilova i dodatnog ograničavanja ribolovnog napora.\nPredložene izmjene Pravilnika direktno se kose sa gore navedenim i doprinose neusklađenosti hrvatskog zakonodavstva s propisima EU-a, pa smatramo da trebaju biti odbačene."]